b'\n_START_ARTICLE_\nDavid Bowie\n_START_SECTION_\nZgodnja leta: od 1947 do 1967\n_START_PARAGRAPH_\nDavid Bowie je bil rojen kot nezakonski sin David Robert Jones v Brixtonu, London, o\xc4\x8detu, ki je prihajal iz kraja Tadcaster v pokrajini Yorkshire in materi iz irske dru\xc5\xbeine. Do svojega \xc5\xa1estega leta je stanoval na 40 Stansfield Road v Brixtonu, potem pa se je njegova dru\xc5\xbeina preselila v naselje Bromley v Kentu (danes del t. i. Greater Londona). Izobra\xc5\xbeeval se je na Bromleyski srednji tehni\xc5\xa1ki \xc5\xa1oli (Bromley Technical High School), kasneje preimenovani v Ravensbourne College v Kestonu, Bromley (kot tudi Peter Frampton, katerega o\xc4\x8de Owen je bil predstojnik oddelka za umetnost) in \xc5\xbeivel s svojimi star\xc5\xa1i do svojega osemnajstega leta._NEWLINE_Ko je bilo Bowieju petnajst let, ga je njegov prijatelj George Underwood v pretepu za dekle s prstanom, ki ga je nosil na roki, zadel v oko. Zaradi tega je bil Bowie odsoten iz \xc5\xa1ole za celih osem mesecev, v katerih so zdravniki posku\xc5\xa1ali z operacijami ohraniti in pozdraviti njegovo potencialno slepo oko. Underwood in Bowie sta vseeno ostalo dobra prijatelja; Underwood je poskrbel za celostno grafi\xc4\x8dno podobo prvih Bowiejevih albumov. Zdravniki \xc5\xbeal niso v celoti uspeli popraviti nastalo \xc5\xa1kodo in so njegovo zenico pustili za stalno raz\xc5\xa1irjeno. Kot rezultat po\xc5\xa1kodbe ima Bowie deformirano vidno percepcijo. Bowie je izjavil, da kljub temu, da sicer lahko gleda s po\xc5\xa1kodovanim o\xc4\x8desom, je bilo njegovo dojemanje barv v glavnem izgubljeno, rjavkast ton v dojemanju slike pa je \xc5\xa1e venomer prisoten. Barva njegove \xc5\xa1arenice je \xc5\xa1e vedno modra, ker pa je njegova zenica stalno \xc5\xa1iroko odprta, je videti, kot da je njegovo oko druga\xc4\x8dne barve._NEWLINE_Bowiejevo zanimanje za glasbo se je prebudilo pri njegovih devetih letih, ko je njegov o\xc4\x8de domov prinesel zbirko Ameri\xc5\xa1kih 45rpm skladb, ki so vklju\xc4\x8devale tudi izvajalce, kot so Fats Domino, Chuck Berry in \xc5\xa1e posebno Little Richard. Ko je poslu\xc5\xa1al\xc2\xa0\xc2\xbbTutti Frutti\xc2\xab, kot je Bowie izjavil kasneje:\xc2\xa0\xc2\xbb... sem poslu\xc5\xa1al boga\xc2\xab. Njegov polbrat Terry ga je seznanil s takratno moderno jazz glasbo in navdu\xc5\xa1enje mladega Davida nad izvajalci, kot sta Charlie Mingus in John Coltrane, je pripravilo njegovo mater, da mu je za bo\xc5\xbei\xc4\x8d 1959 podarila plasti\xc4\x8dni saksofon. Ko je diplomiral iz pravega in\xc5\xa1trumenta, je osnoval svojo prvo skupino z imenom Konrads leta 1962. Potem je igral s \xc5\xa1tevilnimi blues/beat skupinami, kot so bile The King Bees, The Manish Boys, The Lower Third in The Riot Squad v sredi 60. let, in posnel svojo prvo plo\xc5\xa1\xc4\x8do, single \xc2\xbbLiza Jane\xc2\xab, s skupino King Bees leta 1964. Njegov stil zgodnjih del se je pri spogledovanju z mnogimi Britanskimi pop stili prelevil v povsem posebnega, preko bluesa in elvisovske glasbe. Na njegov odnos do Elvisa, je mo\xc4\x8dno vplivalo tudi to, da si z njim deli rojstni dan. v njegovo glasbo se je zaljubil, ko je na pesem Hound dog videl poplesavati svojo sestri\xc4\x8dno.'